Pakkokäännytystä islamiin, kidutusta ja raiskauksia.
Tuhannet nigerialaiset kärsivät kauhuja Boko Haramin alaisuudessa.
Haastattelimme selviytyjiä.
Varoitus Lähi-idän ikivanhojen kristittyjen yhteisöjen -
mahdollisesta systemaattisesta tuhoamisesta.
Tyttö antaa anteeksi ISISin julmuudet.
ISISin pakosalle ajaman 10-vuotiaan irakilaispakolaisen usko ja rakkaus.
Hei ja tervetuloa uutisten pariin.
Afrikkalainen terroristijärjestö Boko Haram vannoi uskollisuutta ISISille.
Se on huomaamatta vallannut isoja alueita Nigeriassa.
Yli miljoona on joutunut pakosalle.
Tuhansia on tapettu, raiskattu tai siepattu.
Selviytyneet todistavat hirvittävistä kauheuksista.
Tapasin joitakin selviytyjiä Nigeriassa.
Joka sieppauksen tai iskun myötä -
nuori nigerialainen elää uudelleen viikot Boko Haramin alaisuudessa.
Kysyimme, miksi he tekevät sitä.
Vastaus oli: "Tämä on sotaa kristittyjen ja muslimien välillä."
Stephen todisti Afrikan tappavimman terroristiryhmän julmuutta 22.8.2014.
Olimme pelloilla, kun Boko Haram iski.
Tapahtumapaikka oli Gwoza 890 kilometriä pääkaupunki Abujasta.
Sadat islamistitaistelijat rynnäköivät kaupunkiin.
Rynnäkkö oli hyvin koordinoitu. He menivät talosta taloon -
ja varastivat, tuhosivat sekä pidättivät ihmisiä.
Tämä on video, jonka Boko Haram latasi YouTubeen.
He iskivät Gwozaan, koska se on pääosin kristitty.
Satoja ihmisiä kuoli, mukaan lukien Stephenin lähisukua.
Näin, miten isäni ja veljeni tapettiin. Meistä 11 joutui panttivangiksi.
Stephen pyysi meitä salaamaan henkilöllisyytensä.
Hän kertoo, että isku kesti tuntien ajan.
Kahden päivän kuluttua Boko Haram -johtaja kutsui tällä videolla -
Gwozan operaatiota Koillis-Nigerian kalifikunnan aluksi.
"Kiitos Allahille, joka antoi veljillemme voiton Gwozassa -
ja teki siitä osan islamilaista kalifikuntaa. Allah käytti meitä.
Allah tulee hallitsemaan Gwozaa, Nigeriaa ja maailmaa islamin kautta."
Boko Haram piti Stepheniä vankina kuukausia. Hän näki sen raakuuden.
He tekivät julmuuksia kylässä toisensa jälkeen.
He huusivat islamilaisia iskuhuutoja, ja se pelotti meitä.
He palasivat operaatioiltaan kymme- nien vankien ja ryöstösaaliin kanssa.
Vartijat kysyivät aina, haluammeko liittyä Boko Haramiin.
Muualla kaupungissa: -
Kysyttiin, haluanko tulla mestatuksi vai ammutuksi päähän.
Sanoin: "Ampukaa". He halusivat mieluummin teurastaa minut.
Salaamme myös Elizabethin henkilöllisyyden. Hänkin on kristitty.
Kun Elizabethin perhe pyrki Gwozasta pakoon, Boko Haram pysäytti heidät.
Automme pysäytettiin. Meidän käskettiin kääntyä islamiin.
Kieltäydyimme. Sisarukseni ammuttiin takanani. Mieheni käskettiin lähteä.
Minut pakotettiin autoon.
Elizabeth vietiin lähikylään. Taas käskettiin kääntyä islamiin.
Hän kieltäytyi.
Pidin pintani. Aina kun kieltäydyin, -
he laittoivat veitsen kaulalleni ja uhkasivat tappaa.
Päiviä kestäneen kidutuksen, nälän ja kuolemanuhan edessä -
hän suostui kääntymään.
Boko Haramin taistelijat pakottivat käymään läpi kääntymisseremonian.
Hän sai uuden nimen. Hänen käskettiin pitää hijabia, -
ja hänet annettiin vaimoksi islamis- tille. Mies raiskasi häntä jatkuvasti.
Jätän tuomion Kaikkivaltiaalle -
Boko Haramin teoista minua ja perhettäni kohtaan.
Stephen ja Elizabeth pääsivät pakoon kuukausien vankeuden jälkeen
Emme paljasta paon yksityiskohtia. Boko Haram etsii kumpaakin.
Molemmat asuvat nyt 2 000 muun kristityn tavoin -
tilapäisellä leirillä Abujan lähellä.
Heiltä on riistetty kaikki omaisuus.
He ovat joutuneet pakosalle kodeistaan.
Mark Libdo on auttanut tuhansia kristillisen avustusjärjestönsä kautta.
Teen tätä, koska tapahtunut on tuotava parrasvaloihin.
Siitä pitää puhua.
Jos siitä vaikenee, syyllistyy pahempaan kuin tekijät.
Paikallisseurakuntien kanssa -
Libdo ruokkii ja vaatettaa uhreja ja järjestää heille terapiaa.
Ajattelin monta kertaa vankeudessa, -
että jos saisin käsiini aseen, ampuisin isäni ja veljeni tappajat.
Nigerian armeija pyrkii valtaamaan takaisin alueita Boko Haramilta -
maaliskuisten presidentinvaalien edellä.
Presidentti Jonathan on luvannut hoidella Boko Haramin.
Presidentti on luvannut hillitä Boko Haramia niin, -
että miljoonien nigerialaisten on turvallista käydä äänestämässä.
Nigerialaiset eivät ole vakuuttuneita.
Boko Haram on tappanut yli 11 000 ihmistä.
He uhkailevat verenvuodatuksella maan koillisosia, -
tuhansien kristittyjen asuma-aluetta.
Hieno reportaasi, George. Sota ja vainot Lähi-idässä -
uhkaavat ikivanhoja kristittyjä yhteisöjä.
Idän assyrialaiskirkon johtaja vieraili Washingtonissa viime viikolla -
pyytämässä apua. Gary Lane jatkaa.
Piispa Mar Awa Royel -
johtaa Idän assyrialaiskirkon hiippakuntaa Kaliforniassa.
Hän varoitti Washingtonissa, että Lähi- idän kristityt tarvitsevat apua heti.
Muinaisten assyrialaiskristittyjen esineistöä hävitetään systemaattisesti.
Samoin myös nykypäivän assyrialais- kristittyjen yhteisöjä tuhotaan.
Tuhoaminen on systemaattista.
Kuvailisin sitä kansanmurhaksi.
Piispa Royel sanoo, että ellei länsi ryhdy toimiin, -
tämä maailman vanhimpiin kuuluva kristittyjen yhteisö saatetaan hävittää.
Hän sanoo Lähi-idän kristittyjen kohtaloa todelliseksi marttyyriudeksi.
Se on samaa, -
mitä Apostolien teoissa tapahtui, kun Stefanus kohtasi marttyyrikuoleman.
Helmikuun lopussa ISIS ajoi 5 000 assyrialaiskristittyä kodeistaan -
Koillis-Syyriasta Tal Tamrista ja sen ympäristöstä. 350 kristittyä siepattiin.
CBN Newsin terrorismianalyytikko Erick Stakelbeck -
kirjoittaa "ISIS Exposed" -kirjassaan, -
että vain vahva johtajuus ja voima- keinot pelastavat kristittyjen yhteisöt.
Heidät pitää murskata päättäväisesti.
Toisessa maailmansodassa Saksan ja Japanin sotakoneistot murskattiin.
Niiden mätä ideologia paljastettiin. Nyt sama pitää tehdä ISISille.
Piispa Royel kehottaa ihmisiä kaikkialla rukoilemaan.
On rukoiltava, -
että siepatut, viattomat lapset, naiset ja vanhukset vapautetaan heti.
Täytyy rukoilla, että lännen hallinnot ymmärtävät asian kiireellisyyden -
ja toimivat sen mukaisesti.
Täytyy rukoilla myös vihollisten puolesta.
Se on vaikeaa. Täytyy kantaa rukouksissa niitä, -
jotka harjoittavat julmuuksia. Jeesus opetti niin.
Gary Lane, CBN News.
Kuvittele: suihkukoneita pään päällä, ydinreaktori jalkojen alla -
ja 5 000 ihmistä ympärilläsi.
Vierailemme USS Theodore Roosevelt -lentotukialuksella ja näemme, -
miten kristityt laivaston sotilaat tavoittavat tovereitaan.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Jokaisen lapsen sisällä on sankari, -
johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden kautta sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Lentotukialukset ovat kelluvia kaupunkeja.
Niistä yksi on USS Theodore Roosevelt.
Se on lähdössä lähes vuodeksi merelle.
Pitkä komennus koettelee merimiehiä, perheitä ja uskoa.
Efrem Graham tapasi rohkeita kristittyjä merellä.
USS Theodore Roosevelt, 90 000 tonnia terästä, -
kannellaan kiitotie.
Sain tilaisuuden kertoa merimiehistä.
Se oli yhtä seikkailua alusta asti.
Puin ylleni pelastusliivit, kypärän ja lasit -
ja lähdin lennolle Norfolkin laivasto- tukikohdasta kohti lentotukialusta.
Alus kohoaa 20 kerrosta vedenpinnan yläpuolelle.
Sen pituus on kolme jalkapallokenttää.
Alus tuntuu loputtomien sokkeloiden, siltojen ja tunnelien verkostolta.
Aluksessa voi olla jopa 5 000 ihmistä.
Ihmiset ovat aluksen ykkösvaltti.
Jotkut ohjaavat kiivastahtisia nousuja ja laskuja kannella.
Toiset korjaavat putkia konepajalla.
Jotkut siirtävät räjähteitä aluksesta ja alukseen.
Se vaatii tarkkuutta paineen alla.
En ensimmäisenä ajatellut räjähteitä, kun ajattelin merivoimiin liittymistä.
Teen työtäni ihmisten takia.
Jos jokin menee pieleen työssäni, koko osasto voi saada surmansa.
Olemme hyvin tiivis yhteisö. Työni on intensiivistä.
Yli 17 vuotta merivoimissa palvellut Hart -
haluaa tehdä yhteisöstä vielä tiiviimmän ja pelastaa henkiä.
Räjähdeasiantuntija johtaa raamattutunteja viitenä iltana viikossa.
Liityin merivoimiin 18―19-vuotiaana. Olin nuori uskova.
Minulla oli lupa toimia seurakunnanpalvelijana.
Nuoren on tärkeää luoda yhteyksiä muihin uskoviin.
Nämä sotilaat ovat päättämässä koulutusta.
On alkamassa yhdeksän kuukautta kestävä komennus.
He käyvät läpi koko tunneasteikon.
Joskus tuntuu yksinäiseltä tai masentuneelta.
Täytyy pitää mielessä, ettei tätä kestä ikuisesti.
Perhe odottaa kotona ja ikävöi yhtä lailla.
Kun tämä on ohi, pääsen heidän luokseen.
Merimiehen uhraus näkyy pikkuasioissa.
Tämä on nukkumahytti ― kuudelle hengelle.
Joskus on vaikeaa. Perhettä tulee ikävä.
Olen asunut perheeni kanssa 19 vuotta. Yhtäkkiä olen kaukana.
Onneksi minulla on täällä laivalla "meriperhe". Se auttaa selviytymään.
Tämä on Stephen Greenin ensimmäinen komennus kristittynä.
Tulin uskoon täällä.
Alle vuosi sitten Green, 22, osallistui jumalanpalvelukseen skanssissa.
Hänen tehtävänään on nostaa ja laskea ankkuria.
Kokouksessa toinen merimies kutsui Stephenin seurakuntaan.
Ensimmäisellä kerralla en tajunnut oikein mistään mitään.
Jokin veti minua kuitenkin puoleensa seurakunnassa. Menin uudelleen.
Pastori keskeytti ja katsoi suoraan minua kohti kesken kokouksen.
Hän puhui elämääni ja kertoi, mitä Jumala sanoo.
Se tuntui uskomattomalta, -
koska pari viikkoa sitten olin rukoillut elämäntilanteeni puolesta.
Aivan kuin pastori olisi kuunnellut minun ja Jumalan keskustelua.
Greenin rukouksiin vastattiin. Hän otti vastaan Kristuksen, lopetti juomisen -
ja löysi vapauden kristinuskosta.
Alkoholista oli tullut iso ongelma. Join joka ilta.
Yritin täyttää tyhjiötä elämässäni.
Luulin, että se tuo onnen ja vie pois masennuksen ja stressin.
Siitä ei ollut apua. Tarvitsin Jumalaa.
Olen ollut nyt kahdeksan kuukautta raittiina.
Vanhoista ystävistäni monetkaan eivät ymmärtäneet sitä.
Alkoholin väärinkäyttö on iso ongelma nuorille sotilaille, -
mutta Green selvisi kuiville. Nyt hän rukoilee, -
että vanhat juomakaverit tulisivat mukaan -
raamattutunneille tai jumalanpalvelukseen -
tai pysähtyisivät todella kuuntelemaan iltarukousta.
Merilläkin voi viettää tavallista kris- tyn elämää, jos ympärillä on uskovia.
Yhteys uskoviin tuo lisäturvaa.
Efrem Graham, USS Theodore Roosevelt.
Tulossa: Kotoa pois ajettu tyttö on täynnä anteeksiantoa.
Kymmenvuotias irakilaispakolainen tarjoaa Jumalan rakkautta ISISille.
Hei! Onko tämä päällä?
Lapset, rakastatteko pelejä ja uusien juttujen löytämistä?
Miten on?
Lasten uusi ilmainen Superkirja-raamattusovellus -
sisältää pelejä, videoita, vastauksia kysymyksiin ja paljon muuta kivaa.
Ilmaisen sovelluksen voi ladata iTunesista ja Google Playstä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Helluntaina 2015 uskovat kokoontuvat maan ääristä Jerusalemiin -
kävelemään Jeesuksen jalanjäljissä, -
rukoilemaan Getsemanessa ja iloitsemaan tyhjällä haudalla.
Mukana on yli sata puhujaa ja lukuisa joukko ylistystaiteilijoita.
Lisätietoja Empowered21- konferenssista ja ilmoittautuminen -
osoitteessa Jerusalem2015.com.
Toukokuussa Jerusalemissa.
Miten antaa anteeksi ihmiselle, joka tappoi perheen ja ajoi pois kotoa?
Nuorella irakilaispakolaisella on paljon opetettavaa anteeksiannosta.
Gary Lane jututti toimittajaa, -
joka tapasi ISISille anteeksiantoa tarjoavan kristityn tytön.
Mitä voit kertoa Myriamista?
Myriam on 10-vuotias tyttö Irakista.
Hän joutui lähtemään kodistaan Qaraqoshista.
Hän asuu tilapäismajoituksessa Erbilissä. Hän oli aktiivinen koulussa.
Hänellä on suloinen hymy ja myös erittäin suloinen sydän.
Oletko joskus surullinen? Tuntuuko, että Jeesus on hylännyt? - Ei.
Joskus itken, kun meidän piti lähteä kotoa ja Qaraqoshista, -
mutta en ole vihainen Jumalalle siitä, että meidän piti lähteä Qaraqoshista.
Kiitän siitä, että Hän on pitänyt meistä huolta.
Onko hänellä sisaruksia? Mitä he tekivät Qaraqoshissa?
Hänellä on yksi sisar sekä isä ja äiti.
Lapset on kasvatettu erittäin hyvätapaisiksi.
Tyttö rakastaa vanhempiaan todella.
Hänet on opetettu laulamaan sekä rakastamaan lähimmäistä.
Voi oikein tuntea, miten rakkaus purskahtelee Myriamista.
Perhe on aivan tavallinen.
On satoja samanlaisia perheitä, -
jotka ISIS ajoi pois kodeista ja jotka tulivat asumaan Erbiliin.
Mikä oli vaikuttavinta, mitä Myriam kertoi?
Hänen äänessään ja silmissään on hyvin syvää totuutta.
Hän on siis vasta kymmenvuotias.
Kiitin häntä haastattelusta. Hän sanoi: "Kiitos sinulle. Opin sinulta paljon."
Kysyin häneltä, mitä hän oppi.
Hän vastasi: "Tunsit myötätuntoa minua kohtaan."
Kuvittele kymmenvuotiasta tyttöä, joka menetti kaiken.
Hän on täynnä toivoa, ja hän laulaa Jeesukselle.
Miten riemullinen on päivä
Jona uskon Kristukseen
Iloni täyttyi aamunkoitteessa
Lauloin kiitollisena
Mitä ajattelet niistä, jotka ajoivat sinut pois kotoa?
En tekisi heille pahaa.
Pyydän Jumalaa antamaan heille anteeksi.
Voitko sinä antaa heille anteeksi? - Voin.
Onko vaikeaa antaa anteeksi niille, jotka tuovat kärsimystä?
En tappaisi heitä. Miksi tappaisin?
Olen surullinen. Miksi he ajoivat meidät pois?
Länsimaalaisten on tärkeä rukoilla näiden lasten puolesta, -
jotta tämä pieni valonsäde saisi jatkossakin loistaa lasten sydämessä -
ja mielessä ja jotta koko maailma kuulisi, mitä heille on tapahtunut, -
niin että kaikki tietäisivät, miten paljon lapsilla on vielä uskoa.
Heillä on uskoa huolimatta siitä, mitä on tapahtunut.
Toivottavasti pääset vielä kotiin. - Jos Jumala haluaa niin.
Ei niin kuin me tahdomme, vaan niin kuin Jumala tahtoo, sillä Hän tietää.
Essam Nagy SAT 7 -kanavalta, kiitos haastattelusta.
Miten suloinen tyttö.
Haastattelun voi katsoa kokonaisuudessaan kotisivuiltamme.
Nappaan sen! Heippa!
Elämä on kiireistä, mutta olen löytänyt hyvän auttamistavan.
Muutan maailmaa kotoa käsin.
Vien lääkäreitä ja lääkintätarvikkeita hädänalaisille.
Kaivan kaivoja, jotta ihmiset saisivat puhdasta juomavettä.
Tukeni ansiosta evankeliumia julistetaan yli sadassa maassa.
Vien katastrofien uhreille ruokaa, hätäaputarvikkeita ja toivoa.
CBN ja minä teemme maailmasta paremman joka päivä.
Olen tehnyt vaivattoman sopimuksen toistuvasta veloituksesta.
Tiedän, että lahjoitukseni menee sille, joka sitä eniten tarvitsee.
Liity CBN-kumppanuusohjelmaan ja tee toistuvan veloituksen sopimus.
Voit tehdä paljon hyvää kotoasi käsin.
Pat Robertson taltioi äskettäin erikoisohjelman, -
jossa hän vastaa kysymykseen, parantaako Jumala tänäänkin.
Tarkoituksemme on opettaa, -
miten saa elävän Jumalan voiman Jeesuksen Kristuksen kautta.
Löydä vastaukset ja rohkaistu uskossasi.
Jeesus selitti parantumiset ja ihmeet.
Pat Robertson opettaa -
uudella DVD-levyllään parantumisen raamatullisesta perustasta, -
ahdistuksen ja murehtimisen vaihta- misesta uskoon ja luottamukseen -
sekä parantumisrukouksesta.
DVD:llä on myös todistuksia Jumalan parantavasta voimasta.
Tartuin pelastusrenkaaseen, Jumalaan.
Voi luottaa lääkäreihin, mutta Jumala on se, joka parantaa.
Löydä Raamatun periaatteet, jotka johtavat parantumiseen, -
Pat Robertsonin opetuksesta. DVD on saatavana nyt.
Köyhät indonesialaislapset saavat ilmaista koulutusta, kiitos CBN:n.
Luku- ja kirjoitustaidon lisäksi heille opetetaan kristillisiä arvoja.
CBN:n Aasian-kirjeenvaihtaja Lucille Talusan kertoo lisää.
Rini keskeytti koulunkäynnin kahdeksannella luokalla.
Koulunkäyntiin ei ollut varaa.
Se on monen lapsen tarina tässä köyhässä yhteisössä Jakartan lähellä.
Kouluja käymättömillä lapsilla ei ole elämäntarkoitusta.
CBN:n sosiaalityöntekijät perustivat koulun, -
joka antaa ilmaista opetusta Rinin kaltaisille lapsille.
Aluksi opiskelu ei kiinnostanut.
Olin laiska ja kapinallinen.
Sitten isä käski minut takaisin kouluun. Nyt käyn koulua mielelläni.
On kiva oppia erilaisia taitoja tavallisten aineiden lisäksi.
Oppilaille opetetaan batiikkivärjäystä,-
jolla Indonesiassa on perinteisesti koristeltu kankaita.
Näin lapset oppivat keinoja elannonhankintaan.
Nuorimmat oppilaat oppivat arvoja katsomalla Superkirjaa.
Bobby Garfur johtaa CBN-koulua.
Oppilaista 95 prosenttia on muslimeja.
Oppilaat ovat eri etnisistä rymistä ja uskontotaustoista.
Emme puutu uskontoon. Ainoastaan opetamme heille kristillisiä arvoja.
Vanhemmat, kuten Maria, ovat tyytyväisiä.
Poikani käyttäytyy nyt paremmin. Hän tulee toimeen kaikkien kanssa.
Hän sanoo: "Hyvä mies nimeltään Issa Almasih parantaa ihmisiä."
Pojan sanat rohkaisivat Mariaa. Vaikka hän on muslimi, -
hän pyysi rukoilemaan, että rinnassa oleva kyhmy lähtisi pois.
Kiva, että he rukoilevat parantumiseni puolesta.
Rukous on merkki rakkaudesta. Kiitos avusta ja rohkaisusta.
Koulu auttaa muuttamaan oppilaiden sydäntä ja mieltä.
Olen hyvin tyytyväinen siihen, miten tytärtäni autetaan.
Aiemmin Rini ei auttanut minua, mutta nyt hänen käytöksensä on muuttunut.
On hyvä, että hän voi jatkaa koulunkäyntiä.
Vanhemmat sisarukset eivät pystyneet jatkamaan lukioon.
Minulla ei ollut mitään. Nyt voin oppia kaikkea.
Olen alkanut unelmoida lääkärin ammatista.
Kiitos, että opetitte Jeesuksesta, sillä nyt tunnen Hänet hyvin.
Kun perusta on oikea, -
nuorten tulevaisuus näyttää hyvin lupaavalta.
Lucille Talusan, Jakarta.
Lähetän terveisiä Yali Linille, taiwanilaiselle naiselle, -
joka katsoo uutisia uskollisesti joka viikko.
Hei, Yali Lin. Kiitos kaikille, että katsoitte.
Ensi viikkoon, näkemiin ja Jumalan siunausta!
Suomennos: Marianne Tenetz